PMIndiaData/PMIndiaSum huggingface dataset:
সুলভ সৌরশক্তির জন্য দক্ষতা বৃদ্ধিতে প্রবাসী ভারতীয়দের ভূমিকা নিয়ে অনাবাসী ভারতীয়দের একটি প্রতিনিধিদলের সঙ্গে প্রধানমন্ত্রীর সাক্ষাৎ

সুলভ সৌরশক্তির জন্য দক্ষতা বৃদ্ধিতে প্রবাসী ভারতীয়দের ভূমিকা নিয়ে অনাবাসী ভারতীয়দের একটি প্রতিনিধিদল গত শুক্রবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। দেশে এবং বিদেশে বসবাসকারী ভারতীয়দের এই প্রতিনিধিদলে ছিলেন – বিশেষজ্ঞ, শিক্ষাবিদ, উদ্ভাবক, শিল্পপতি ও ব্যবসায়ীরা ছিলেন। প্রতিনিধিদলের সদস্যরা গত দু’দিন ধরে সৌর বিদ্যুৎ, অফ গ্রিড ও মাইক্রো গ্রিড সলিউশন, সৌর বিদ্যুৎ সংরক্ষণ, পরবর্তী প্রজন্মের সৌর বিদ্যুৎ প্রযুক্তি এবং পুনর্নবীকরণযোগ্য শক্তি ক্ষেত্রে অর্থ যোগানের অভিনব পন্থা-পদ্ধতি নিয়ে যে আলাপ-আলোচনা করেছেন, তার পরিণতি সম্পর্কে প্রধানমন্ত্রীকে অবহিত করেন। প্রধানমন্ত্রী ঐ প্রতিনিধিদলের আলাপ-আলোচনা থেকে উঠে আসা প্রস্তাবগুলিকে স্বাগত জানিয়ে বিশেষজ্ঞদের মতামতকে আরও এগিয়ে নিয়ে যাওয়ার এবং সিদ্ধান্ত গ্রহণ প্রক্রিয়ায় প্রাসঙ্গিক বিষয়গুলিকে বিবেচনায় রাখার জন্য বিদেশ মনত্রক এবং পুনর্নবীকরণযোগ্য শক্তি মন্ত্রককে নির্দেশ দেন।
প্রধানমন্ত্রী মুদ্রণ মাধ্যমের সাংবাদিক ও কর্ণধারদের সঙ্গে আলোচনা করেছেন

প্রধানমন্ত্রী নরেন্দ্র মোদি আজ দেশের বিভিন্ন অংশের কুড়ি জনেরও বেশী সাংবাদিক এবং সংবাদপত্রের কর্ণধারদের সঙ্গে ভিডিয়ো কনফারেন্সিং এর মাধ্যমে উদ্ভুত পরিস্থিতি নিয়ে আলোচনা করেছেন। জাতীয় এবং আঞ্চলিক সংবাদপত্রের সঙ্গে যুক্ত ১১ টি বিভিন্ন ভাষার সাংবাদিকরা ১৪ টি জায়গা থেকে এই আলোচনায় যোগ দেন। প্রধানমন্ত্রী বলেছেন সংবাদ মাধ্যম প্রত্যেকটি এলাকার খবর যে ভাবে তুলে ধরছেন তা যথেষ্ট প্রশংসার যোগ্য। তিনি বলেছেন সংবাদ মাধ্যমের নেটওয়ার্ক পুরো ভারত জুড়ে রয়েছে এবং তা গ্রাম ও শহরে বিস্তৃত। এই চ্যালেঞ্জের বিরুদ্ধে লড়াই করতে এবং ক্ষুদ্রাতিক্ষুদ্র স্তরে এ সম্পর্কিত সঠিক তথ্য ছড়িয়ে দেওয়ার জন্য এই মাধ্যম আরও বেশি তাৎপর্যপূর্ণ হয়ে উঠেছে । তিনি বলেছেন, যে সংবাদপত্র গুলি অসাধারণ বিশ্বাসযোগ্যতা বহন করে এবং একটি অঞ্চলের স্থানীয় পৃষ্ঠাগুলি পাঠকরা ব্যাপকভাবে পড়ে। তাই এই পৃষ্ঠায় প্রকাশিত রিপোর্টগুলির মাধ্যমে করোনা ভাইরাস সম্পর্কে সচেতনতার বার্তা ছড়িয়ে দেওয়া অপরিহার্য হয়ে পড়েছে । টেস্টিং সেন্টারগুলি কোথায়, কাদের পরীক্ষা করা উচিত, পরীক্ষা করার জন্য কার সাথে যোগাযোগ করতে হবে এবং কিভাবে হোম কোয়ারান্টাইন প্রোটোকলগুলি অনুসরণ করা উচিত তা সম্পর্কে জনসাধারণকে জানানো জরুরি। সংবাদপত্র এবং কাগজের ওয়েব পোর্টালে এই তথ্যটি শেয়ার করা উচিত বলে প্রধানমন্ত্রী উল্লখ করেন । তিনি আরও পরামর্শ দিয়েছেন যে লকডাউনের সময় প্রয়োজনীয় জিনিসগুলির কোথায় পাওয়া যাবে তার অবস্থান সম্পর্কিত তথ্যও আঞ্চলিক পৃষ্ঠাগুলিতে জানানো বাঞ্ছনীয়। প্রধানমন্ত্রী সংবাদমাধ্যমকে জাতীয় ও আঞ্চলিক উভয় স্তরে সরকার ও জনগণের মধ্যে যোগসূত্র হিসাবে কাজ করতে এবং ধারাবাহিক প্রতিক্রিয়া জানাতে বলেছেন। তিনি সামাজিক দূরত্বের গুরুত্বকে জোর দিয়ে বলেন, সংবাদমাধ্যমকে এর গুরুত্ব সম্পর্কে সচেতনতা তৈরি করতে, রাষ্ট্রগুলি দ্বারা লকডাউন সিদ্ধান্ত সম্পর্কে লোকদের অবহিত করতে এবং অন্যান্য দেশের আন্তর্জাতিক তথ্যাদি এবং কেস স্টাডি অন্তর্ভুক্ত করে ভাইরাসের সংক্রমণের প্রভাবকেও তুলে ধরতে বলেছেন। জনগণের লড়াইয়ের চেতনা অব্যাহত রাখা জরুরী বলে উল্লেখ করে প্রধানমন্ত্রী জোর দিয়ে বলেছেন যে হতাশা, নেতিবাচকতা ও গুজব ছড়িয়ে দেওয়ার বিষয়টি নিয়ন্ত্রণ করা প্রয়োজন। জনগণকে আশ্বস্ত করা দরকার যে সরকার কোভিড ১৯ এর প্রভাব মোকাবিলায় প্রতিশ্রুতিবদ্ধ। মুদ্রণ মাধ্যমের সাংবাদিক এবং কর্ণধাররা কার্যকরভাবে এবং সামনে থেকে দেশকে নেতৃত্ব দেওয়ার ক্ষেত্রে প্রধানমন্ত্রী যে ভূমিকা পালন করেছেন তার প্রশংসা করেছেন। তারা জানিয়েছেন যে তারা অনুপ্রেরণামূলক এবং ইতিবাচক সংবাদ প্রকাশের জন্য প্রধানমন্ত্রীর পরামর্শ নিয়ে কাজ করবেন। মুদ্রণ মাধ্যমের বিশ্বাসযোগ্যতা জোরদার করার জন্য তারা তাঁকে ধন্যবাদ জানান এবং বলেন যে এই গুরুতর চ্যালেঞ্জ মোকাবিলায় পুরো দেশ একত্রিত হওয়ার যে বার্তাটি তিনি দিয়েছেন তা অনুসরণ করা হচ্ছে। প্রধানমন্ত্রী মূল্যবান মতামতের জন্য অংশগ্রহণকারীদের ধন্যবাদ জানান এবং সমাজের নিচুতলার প্রতি সামাজিক দায়বদ্ধতার কথা মনে করিয়ে দেন। তিনি বলেছেন যে আমাদের জাতীয় সুরক্ষা রক্ষায় সামাজিক সম্প্রীতির উন্নতি করা জরুরি। স্বাস্থ্য, পরিবার কল্যাণ মন্ত্রকের সচিব সাংবাদিকদের সরকারের সক্রিয়, প্রাকৃতিক ও গ্রেড প্রতিক্রিয়া সম্পর্কিত তথ্য ভাগ প্রকাশ করে নেওয়ায় আতঙ্কের বিস্তার রোধ করার জন্য সাংবাদিকদের ধন্যবাদ জানান। তিনি সঙ্কটের এই মুহুর্তে ভুল তথ্য ছড়িয়ে পড়া রোধ করার জন্য সংবাদ মাধ্যমকে আবেদন জানিয়েছেন। কেন্দ্রীয় তথ্য ও সম্প্রচার মন্ত্রী এবং তথ্য ও সম্প্রচার সচিবও এই আলোচনায় অংশ নেন।
ওড়িশারকৃষি উৎসবে রাজ্যবাসীকে শুভেচ্ছা ও অভিনন্দন প্রধানমন্ত্রীর

ওড়িশারকৃষি উৎসব ‘নৌখাই জুহার’ উপলক্ষে রাজ্যবাসীকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ওড়িশার বিশেষ উৎসব ‘নৌখাই জুহার’ উপলক্ষে রাজ্যবাসীকেআমার অভিনন্দন। এই উৎসব কৃষিজীবী মানুষদের জীবনে আরও সমৃদ্ধি নিয়ে আসুক এইপ্রার্থনা জানাই”।
মহাকাশ ক্ষেত্রে ঐতিহাসিক সংস্কারের উদ্যোগ

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মহাকাশ ক্ষেত্রের বেসরকারি প্রতিষ্ঠানের অংশগ্রহণকে উৎসাহিত করতে সুদূরপ্রসারী এক সংস্কার কর্মসূচিতে অনুমোদন দেওয়া হয়েছে। ভারতকে আত্মনির্ভর করে তোলা এবং উন্নত প্রযুক্তির কেন্দ্রস্থল হিসেবে গড়ে তোলার জন্য প্রধানমন্ত্রীর দীর্ঘমেয়াদী স্বপ্ন পূরণ এই সিদ্ধান্তের ফলে বাস্তবায়িত হবে। মহাকাশ ক্ষেত্রে পৃথিবীতে যেকটি দেশ উন্নত প্রযুক্তি ব্যবহার করছে, ভারত তার মধ্যে অন্যতম। প্রস্তাবিত সংস্কারগুলির ফলে, এই ক্ষেত্রে নতুন উৎসাহ ও উদ্দীপনার সঞ্চার হবে। এর ফলে, দেশ মহাকাশ ক্ষেত্রে আরও অগ্রসর হবে। এই সংস্কারের মাধ্যমে সংশ্লিষ্ট ক্ষেত্রে গতি সঞ্চারের পাশাপাশি, আন্তর্জাতিক মহাকাশ অর্থনীতিতে ভারতীয় শিল্প সংস্থাগুলি গুরুত্বপূর্ণ ভূমিকা নিতে পারবে। এর মধ্য দিয়ে প্রযুক্তি ক্ষেত্রে প্রচুর কর্মসংস্থানের সুযোগ সৃষ্টি হবে এবং ভারত আন্তর্জাতিক স্তরে প্রযুক্তির ভর কেন্দ্রে পরিণত হবে। প্রযুক্তির অগ্রগতিতে এবং আমাদের শিল্প বিকাশে মহাকাশ ক্ষেত্র গুরুত্বপূর্ণ অনুঘটকের ভূমিকা পালন করতে পারে। প্রস্তাবিত এই সংস্কারের মাধ্যমে মহাকাশের বিভিন্ন সম্পদ এবং কর্মসূচির মাধ্যমে আর্থ-সামাজিক ক্ষেত্রে উন্নতি ঘটবে। ইন্ডিয়ান ন্যাশনাল স্পেস প্রোমোশন অ্যান্ড অথরাইজেশন সেন্টার (ইনস্পেস) নামে নতুন যে সংস্থাটি তৈরি হয়েছে, তার মাধ্যমে ভারতীয় মহাকাশ পরিকাঠামোয় বেসরকারি সংস্থাগুলি অংশ নিতে পারবে। রাষ্ট্রায়ত্ত সংস্থা নিউ স্পেস ইন্ডিয়া লিমিটেড মহাকাশের বিভিন্ন কর্মতৎপরতাকে সরবরাহ-কেন্দ্রিক কর্মকান্ডের পরিবর্তে চাহিদা-নির্ভর কর্মকান্ডে পরিণত করেছে। এর ফলে, আমাদের মহাকাশের সম্পদ সর্বোচ্চ পরিমাণে ব্যবহৃত হবে। এই সংস্কারের ফলে, ইসরো আরও গবেষণা ও উন্নয়নমূলক কাজে, নতুন প্রযুক্তি উদ্ভাবনে এবং মহাকাশে নভঃচারী পাঠানো সহ অন্যান্য অভিযানে নিয়োজিত হবে। এই সংস্কারের ফলে মহাকাশের বিভিন্ন প্রকল্পে বেসরকারি সংস্থাগুলিও অংশ নিতে পারবে।
‘প্রগতি’র মঞ্চেসাক্ষরতা, স্কুলশিক্ষা এবং আধার-অন্তর্ভুক্তি সহ বিভিন্ন বিষয় খতিয়ে দেখলেন প্রধানমন্ত্রী

সাক্ষরতাও স্কুলশিক্ষা, সুগম্য ভারত অভিযান, আধারের মাধ্যমে অন্তর্ভুক্তি এবং গুরুত্বপূর্ণ পরিকাঠামো প্রকল্পগুলির অগ্রগতি বুধবার ‘প্রগতি’র মাধ্যমে খতিয়ে দেখেন প্রধানমন্ত্রী শ্রী নরেন্দ্র মোদী । সাক্ষরতাও স্কুলশিক্ষার ক্ষেত্রে ক্ষোভ ও অভিযোগের নিরসনে গৃহীত ব্যবস্থাদির পর্যালোচনাপ্রসঙ্গে প্রধানমন্ত্রী বলেন যে দেশের জনসাধারণের মধ্যে এখন এই মর্মে আশা ওপ্রত্যাশার সঞ্চার হয়েছে যে এই ধরনের সমস্ত ক্ষোভ ও অভিযোগের নিরসনেব্যবস্থাগ্রহণের মতো দক্ষতা রয়েছে বর্তমান সরকারের । শিক্ষাক্ষেত্রেছাত্রদের ক্ষোভ ও অভিযোগ দূর করতে বিভিন্ন ব্যবস্থাকে পদ্ধতিগত করে তুলতে তিনিনির্দেশ দেন সংশ্লিষ্ট কর্মী ও আধিকারিকদের। স্কুলের ছাত্রছাত্রীরা যাতে কোনরকমঅসুবিধার সম্মুখীন না হয় সেজন্য সম্ভাব্য সকল রকম প্রযুক্তিগত সহায়তা গ্রহণের কথাওবলেন তিনি। এই প্রসঙ্গে মহাকাশ প্রযুক্তির ব্যাপক ব্যবহার সম্পর্কে তাঁর পূর্বেরনির্দেশটির কথা স্মরণ করিয়ে দেন তিনি। প্রধানমন্ত্রী বলেন, এর সাহায্যে একদিকেযেমন পরীক্ষা কেন্দ্রের সঠিক অবস্থান নির্ণয় করা সম্ভব, অন্যদিকে তেমনই এ ব্যাপারেছাত্রছাত্রীদের অন্যান্য অসুবিধাও অনেকটা দূর করা যায়। সুগম্যভারত অভিযানের অগ্রগতির বিষয়টিও ‘প্রগতি’র মঞ্চে পর্যালোচনা করেন প্রধানমন্ত্রী।এই প্রসঙ্গে তাঁকে অবহিত করা হয় যে বিভিন্ন বিদ্যালয়, সরকারি ভবন এবং রেল স্টেশনেএখন যাতায়াতের ক্ষেত্রে অনেকটাই উন্নতি হয়েছে। কেন্দ্র ও রাজ্য সরকারের বিভিন্নদপ্তরের এই উদ্যোগের বিশেষ প্রশংসা করেন শ্রী নরেন্দ্র মোদী। আধার-অন্তর্ভুক্তিপ্রসঙ্গে পর্যালচনাকালে প্রকাশ পায় যে দেশে আধারের মাধ্যমে অন্তর্ভুক্তির কাজ এখন সংখ্যারদিক থেকে ১০৫ কোটিতে গিয়ে পৌঁছেছে। তবে, এক্ষেত্রে উত্তর-পূর্বাঞ্চলের রাজ্যগুলিপিছিয়ে পড়ায় সেদিকে বিশেষ দৃষ্টি দেওয়া হচ্ছে। বৃত্তি সহ শিক্ষাক্ষেত্রের অন্যান্যসুযোগ-সুবিধা ছাত্রছাত্রীদের কাছে দ্রুত পৌঁছে দিতে ৫ থেকে ১৮ বছর বয়সী শিশু ওকিশোরদের অন্তর্ভুক্তির কাজে গতি সঞ্চারের জন্য সংশ্লিষ্ট রাজ্যগুলিকে আহ্বানজানান প্রধানমন্ত্রী। পাঞ্জাব,হিমাচল প্রদেশ, কর্ণাটক, পশ্চিমবঙ্গ, জম্মু ও কাশ্মীর, উত্তরপ্রদেশ, অন্ধ্রপ্রদেশ,সিকিম ও মহারাষ্ট্র সহ কয়েকটি রাজ্যের রেল, সড়ক ও বিদ্যুৎ পরিকাঠামো ক্ষেত্রেরঅগ্রগতির বিষয়টিও ছিল প্রধানমন্ত্রীর পর্যালোচনাসূচির অন্তর্ভুক্ত।নাঙ্গালবাঁধ-তালওয়াড়া রেললাইন প্রকল্পটিও খতিয়ে দেখেন তিনি। এই প্রকল্প রূপায়ণের কাজেপ্রথম অনুমোদন দেওয়া হয় ১৯৮১-৮২ সালে। কিন্তু তখন থেকেই সেটি মূলতুবি অবস্থায়রয়েছে। হিমাচল প্রদেশ ও পাঞ্জাবের মুখ্য সচিবদের প্রধানমন্ত্রী পরামর্শ দেন, এইপ্রকল্পটির সূচনা পর্যায়ের কাজ অবিলম্বে শুরু করে দেওয়ার জন্য। এই বিষয়টি যাতে আরকোনভাবে বিলম্বিত না হয়, সেদিকেও বিশেষ দৃষ্টি দেওয়ার কথা বলেন তিনি। /
প্রয়াত প্রাক্তন রাষ্ট্রপতি ডঃএ.পি.জে আব্দুল কালাম-এর জন্মবার্ষিকীতে শ্রদ্ধা নিবেদন প্রধানমন্ত্রীর

ভূতপূর্ব রাষ্ট্রপতি ডঃএ.পি.জে আব্দুল কালাম-এর জন্মবার্ষিকীতে তাঁর স্মৃতির উদ্দেশে শ্রদ্ধা নিবেদনকরলেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন : “ আমাদের প্রিয় প্রাক্তন রাষ্ট্রপতি ডঃ এ.পি.জে আব্দুল কালাম-এরজন্মবার্ষিকীতে তাঁকে স্মরণ করি। তাঁর ব্যক্তিত্বের মধ্যে ছিল সকলকে আপন করেনেওয়ার এক বিশেষ ক্ষমতা যা কোটি কোটি মানুষকে অনুপ্রাণিত করে। ” /
প্রধানমন্ত্রী হিউস্টনে শিখ সম্প্রদায়ের সদস্যদের সঙ্গে মিলিত হলেন

প্রধানমন্ত্রী শ্রী নরেন্দ্র মোদী আজ টেক্সাসের হিউস্টনে শিখ সম্প্রদায়ের সদস্যদের সঙ্গে সাক্ষাৎ করেন। মতবিনিময়ের সময় শিখ সম্প্রদায়ের সদস্যরা দেশের সার্বিক উন্নয়ন ও শিখ সম্প্রদায়ের কল্যাণে ভারত সরকার যেসব গুরুত্বপূর্ণ সিদ্ধান্ত নিয়েছে তার জন্য প্রধানমন্ত্রীকে ধন্যবাদ জানান। প্রধানমন্ত্রী এক ট্যুইটে বলেছেন, ‘হিউস্টনে শিখ সম্প্রদায়ের সদস্যদের সঙ্গে আমার দারুণ কথাবার্তা হয়েছে। ভারতের উন্নয়নের জন্য তাঁদের আবেগ দেখে আমি অভিভূত’।
“উন্নত রাসায়নিক সেল ব্যাটারি স্টোরেজ নিয়ে জাতীয় কর্মসূচি”তে উৎপাদন সংযুক্ত উৎসাহ প্রকল্পে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা “উন্নত রাসায়নিক সেল ( এসিসি) ব্যাটারি স্টোরেজ নিয়ে জাতীয় কর্মসূচি”তে উৎপাদন সংযুক্ত উৎসাহ প্রকল্পে অনুমোদন দিয়েছে। ভারী শিল্প দপ্তর কেন্দ্রীয় মন্ত্রিসভার কাছে এই প্রস্তাব জমা দিয়েছিল। এই প্রকল্পের অধীনে প্রতি ঘণ্টায় ৫০ গিগাওয়াট উৎপাদন ক্ষমতার লক্ষ্য অর্জনের উদ্যোগ নেওয়া হয়েছে। এর জন্য খরচ হবে ১৮ হাজার ১০০ কোটি টাকা। এসিসি হ’ল নতুন প্রজন্মের উন্নত ধরনের প্রযুক্তি, যা বৈদ্যুতিন শক্তি বা রাসায়নিক শক্তি হিসাবে বৈদ্যুতিক শক্তিকে সঞ্চয় করতে পারে এবং যখন প্রয়োজন হয় তখন বৈদ্যুতিক শক্তিতে রূপান্তর করতে পারে। বৈদ্যুতিন উপভোক্তা, বিদ্যুৎ চালিত গাড়ি, অত্যাধুনিক বৈদ্যুৎ গ্রীড, ছাদের ওপর লাগানো সৌর প্যানেল ইত্যাদি ক্ষেত্রে ব্যাটারির প্রয়োজন। আগামী কয়েক বছরে এর চাহিদা ক্রমশ বাড়বে বলে মনে করা হচ্ছে।এমনকি ব্যাটারি প্রযুক্তি বিশ্বে বৃহত্তম উন্নয়নশীল ক্ষেত্রে নিয়ন্ত্রকের ভূমিকা পালন করবে। যদিও বেশ কয়েকটি সংস্থা ইতিমধ্যেই এই ক্ষেত্রে বিনিয়োগ শুরু করেছে। তবে, বিশ্ব চাহিদার অনুপাতে তা যথেষ্ট নয়। এমনকি, ভারতে এই ক্ষেত্রে বিনিয়োগ নগণ্য। বর্তমানে ভারতে এই ক্ষেত্রে আমদানির মাধ্যমে চাহিদা পূরণ করতে হয়। এই অনুমোদনের ফলে আগামী দিনে জাতীয় উন্নত রাসায়নিক সেল ব্যাটারি স্টোরেজের আমদানির ওপর নির্ভরতা হ্রাস পাবে। পাশাপাশি, এক্ষেত্রে ভারতকে স্বনির্ভর করে তুলবে। স্বচ্ছ প্রতিযোগিতামূলক নিলাম প্রক্রিয়ার মাধ্যমে এসিসি ব্যাটারি স্টোরেজ প্রস্তুতকারকদের নির্বাচন করা হবে। তবে, উৎপাদন কেন্দ্রগুলিকে দু’বছরের মধ্যে কাজ শুরু করতে হবে। এরপর, পাঁচ বছরের জন্য তাঁদের উৎসাহ ভাতা দেওয়া হবে। নির্দিষ্ট পরিমাণে উৎপাদন বৃদ্ধি পেলে উৎসাহ ভাতার পরিমাণও বাড়ানো হবে। এই প্রকল্পের আওতায় সম্ভাব্য সুবিধা ও ফলাফলগুলি হ’ল – • এই কর্মসূচির আওতায় ভারতে মোট ৫০ গিগাওয়াটেরও বেশি এসিসি উৎপাদন সুবিধা স্থাপন। • এসিসি ব্যাটারি স্টোরেজ নির্মাণ প্রকল্পের প্রায় ৪৫ হাজার কোটি টাকা সরাসরি বিনিয়োগ। • ভারতে ব্যাটারি তৈরির চাহিদা মেটাতে ‘মেক ইন ইন্ডিয়া’র ওপর জোর। এতে আমদানির ওপর নির্ভরতা হ্রাস পাবে। • আশা করা যাচ্ছে, এই প্রকল্পের আওতায় উৎপাদিত এসিসি ব্যাটারি বিদ্যুৎ চালিত যানবাহনে কাজে লাগবে। এর ফলে, পেট্রোল ও ডিজেলের ওপর নির্ভরতা হ্রাস পাবে। একই সঙ্গে, বিদেশ থেকে তেল আমদানিতে বছরে প্রায় ২ লক্ষ থেকে ২.৫ লক্ষ কোটি টাকা সাশ্রয় হবে। • এসিসি নির্মাণের ফলে বিদ্যুৎ চালিত গাড়িগুলির চাহিদা বাড়বে। এতে পরিবেশ দূষণ হ্রাস পাবে। গ্রিন হাউস গ্যাস নিঃসরণের পরিমাণ কমবে। জলবায়ু পরিবর্তন মোকাবিলায় উল্লেখযোগ্য সাফল্য আসবে। • এসিসি ক্ষেত্রে গবেষণা ও উন্নয়নমূলক কাজ বৃদ্ধি পাবে। • নতুন ও সামঞ্জস্যপূর্ণ ব্যাটারি প্রযুক্তির বিষয় তুলে ধরা সম্ভব হবে।
সংসদ ভবনে রেট্রোফিট ইলেক্ট্রিক বাস-এর প্রদর্শনের পর প্রধানমন্ত্রী শ্রী নরেন্দ্র মোদীর ভাষণ

মাননীয় অধ্যক্ষ মহোদয়া, গোটা বিশ্বে পরিবেশ নিয়ে আলাপ-আলোচনা দীর্ঘদিন ধরেই চলছে, কিন্তু মাত্র কয়েক বছর ধরে সাধারণ মানুষের জীবনে এর প্রভাব অনুভূত হচ্ছে, ঋণাত্মক প্রভাব। কারণ, এখন পরিবেশ দূষণ এবং বিশ্ব উষ্ণায়ন মানবজাতির সামনে একটি গুরুত্বপূর্ণ সমস্যা হয়ে উঠেছে, আমরা এ থেকে পরিত্রাণের পথ কিভাবে খুঁজবো! সম্প্রতি প্যারিসে ‘সি ও পি-২১’-এর সময় বিশ্বের প্রায় সকল দেশের নেতারা একত্রিত হয়ে যে সম্মিলিত সংকল্প নিয়েছেন, সেখানে দুটি গুরুত্বপূর্ণ পদক্ষেপের কথা বলা হয়েছে। প্রথমত, উদ্ভাবন বা আবিষ্কার, যার মাধ্যমে জীবাশ্ম জ্বালানির বিকল্প খুঁজে বের করা। আমেরিকা, ফ্রান্স ও ভারত সম্মিলিতভাবে এই আবিষ্কারের পথে যাওয়ার সিদ্ধান্ত নিয়েছে। এর সঙ্গে যুক্ত হয়েছে বিল গেটস্‌ ফাউন্ডেশন। এর ইতিবাচক পরিণাম আমরা ভবিষ্যতে দেখতে পাবো। দ্বিতীয় গুরুত্বপূর্ণ সিদ্ধান্ত হল, বিশ্বের প্রায় ১২২টি দেশে বছরে ৩০০ দিনের বেশি সূর্যালোক পাওয়া যায়। ভারতের উদ্যোগে ঐ দেশগুলির একটি সংগঠন তৈরি হয়েছে, যার প্রধান কার্যালয় হবে ভারতে। এই সংগঠন সূর্যের আলোকে ব্যবহার করে অধিকতর বিদ্যুৎ উৎপাদনের সমবেত প্রয়াস চালাবে। আমাদের যে ‘মেক ইন ইন্ডিয়া’ উদ্যোগ রয়েছে তার পক্ষ থেকে আজ এই নতুন উপহার …… এই উপহার বিশ্বের অন্যান্য দেশগুলিও কাজে লাগাতে পারবে। কারণ, একটি নতুন পরিবেশ-বান্ধব পদ্ধতিতে ব্যাটারি নির্মাণ করা হয়েছে। এই ব্যাটারির নির্মাণ মূল্য তুলনামূলকভাবে অত্যন্ত কম এবং এগুলি চিরাচরিত ব্যাটারি থেকে অনেক বেশি টেকসই। এই নতুন গবেষণালব্ধ ব্যাটারি পুরনো বাসেও ব্যবহার করা যাবে। সামান্য খরচ করে সেই বাসে এই ব্যাটারি ব্যবহারের অনুকূল ব্যবস্থা করে নেওয়া যাবে। এই বাস চলতে শুরু করলে …… এখনও এর ইঞ্জিন চালু আছে, এ থেকে বিন্দুমাত্র শব্দ হবে না। আর, পরিবেশ দূষণের তো প্রশ্নই ওঠে না। আপাতত সংসদ সদস্যরাই এই পরিষেবার মাধ্যমে লাভবান হচ্ছেন। কিন্তু, ‘স্টার্ট আপ ইন্ডিয়া, স্ট্যান্ড আপ ইন্ডিয়া’ প্রকল্পের মাধ্যমে নবীন প্রজন্মের শিল্পপতিরা এই ব্যাটারি নির্মাণ শুরু করলে এগুলি আমাদের গণপরিবহণ ব্যবস্থাকে নতুনভাবে সঞ্জীবিত করে তুলবে। আমাদের নীতিনজী এইসব বিষয়ে অত্যন্ত আগ্রহী, তিনি নিয়মিত পড়াশুনা করেন এবং এই ধরণের নতুন উপায়ের খোঁজে থাকেন। এহেন পরিবেশ-বান্ধব প্রযুক্তিকে আমাদের ব্যবহারে নিয়ে আসার জন্য তাঁকে আমি শুভেচ্ছা জানাই। এভাবেই ‘মেক ইন ইন্ডিয়া’ প্রকল্পে জোর দিয়ে আমরা কিভাবে এগিয়ে যেতে পারি তার একটি উৎকৃষ্ট উদাহরণ পেষ করলেন। পাশাপাশি শুভেচ্ছা জানাই, শ্রদ্ধেয়া সুমিত্রাজী’কে, তিনি সংসদে অধিবেশন চলাকালীন সময়ে সংসদের গতিবিধিকে এ ধরণের নতুন নতুন উপহারের সঙ্গে যুক্ত করার কথা ভেবেছেন। আপনাদের সকলকে ধন্যবাদ। ecember_2015
২০১৯-এর কোম্পানি (দ্বিতীয় সংশোধনী) বিলে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ২০১৩-র কোম্পানি আইন সংশোধনের জন্য ২০১৯-এর কোম্পানি (দ্বিতীয় সংশোধনী) বিলে অনুমোদন দিয়েছে। সংশোধিত এই বিলে জনসাধারণের স্বার্থে আঘাত হানবে না বা প্রতারণামূলক নয়, এমন অপরাধকে ফৌজদারি আইনের বাইরে রাখা হয়েছে। এর ফলে, কোম্পানি সংক্রান্ত ফৌজদারি বিচার ব্যবস্থায় যে সমস্যাগুলি রয়েছে তা দূর হবে। এই বিলের ফলে যেসব কর্পোরেট সংস্থা আইন মেনে চলে তাদের কাজ আরও সহজ হবে। এর আগে, এই আইনের সংস্থানগুলি কার্যকর করার ক্ষেত্রে বিভিন্ন সমস্যা দেখা দেওয়ায় ২০১৫ সালে কোম্পানি আইনে সংশোধন আনা হয়েছিল। /
কর্মচারীভবিষ্যনিধি তথা ই পি এফ ও-র আওতায় এল রাষ্ট্রায়ত্ত সংস্থা

শ্রম সংক্রান্ত স্থায়ী কমিটির উদ্বেগ নিরসনে রাষ্ট্রায়ত্ত সংস্থাগুলির প্রয়োজনে একটি কার্যকরী প্রয়াস চালানো হয়, যাতে রাষ্ট্রায়ত্ত সংস্থার কর্মচারীরা কর্মচারী ভবিষ্যনিধির আওতায় আসতে পারেন। বম্বে পোর্ট ট্রাস্ট, জওহরলাল নেহরু পোর্ট ট্রাস্ট, বি এস এন এল, এম টি এন এল, ও এন জি সি, এন এইচ এ আই, ভারতীয় রেল এবং কেন্দ্রীয় পূর্ত দপ্তর (সি পি ডব্লিউ ডি)-এর মতো রাষ্ট্রায়ত্ত সংস্থাগুলির যোগ্য কর্মীরা যাতে. ১৯৫২-র ই পি এফ অ্যান্ড এম পি অ্যাক্টের সুযোগ গ্রহণ করতে পারেন তার জন্য বিশেষ গুরুত্ব দেওয়া হয়েছে। পাশাপাশি, নির্মাণ শিল্পের সঙ্গে যুক্ত কর্মীরা-ও যাতে এই সুযোগের আওতায় আসেন সে বিষয়েও লক্ষ্য রাখা হয়েছে। এ ব্যাপারে একটি উদ্যোগ গ্রহণ করা হয়েছে কেন্দ্রীয়, রাজ্য ও অন্যান্য রাজ্য সরকারি রাষ্ট্রায়ত্ত সংস্থার মধ্যে সরকারিভাবে আলাপ-আলোচনা চালানোর তাগিদে। ই পি এফ ও-র হিসাব রক্ষার কাজের পর্যালোচনার জন্য সংস্থা যে হিসেব দাখিল করেছে, তারও সমীক্ষা করার সিদ্ধান্ত নেওয়া হয়েছে। এক হাজার টাকার নীচে রয়েছে যে নিষ্ক্রিয় জমা অর্থ তাকে ‘সংরক্ষিত’ অর্থে স্থানান্তরণ করার চিন্তাভাবনা করা হয়েছে। সংস্থা ১৮ হাজারেরও বেশি আভিযোগের নিষ্পত্তি ঘটিয়েছে অক্টোবর মাসে।
ডঃ শ্যামা প্রসাদ মুখোপাধ্যায়ের জন্মবার্ষিকী’তে প্রধানমন্ত্রীর শ্রদ্ধাজ্ঞাপন

ডঃ শ্যামাপ্রসাদ মুখোপাধ্যায়ের জন্মবার্ষিকীতে তাঁকে আজ শ্রদ্ধা জানালেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেন, “তাঁর জন্মদিনে আমি ডঃ শ্যামাপ্রসাদ মুখোপাধ্যায়কে শ্রদ্ধা জানাই। একজন বিশিষ্ট শিক্ষাবিদ, অসাধারন প্রশাসক এবং ভারতের স্বাধীনতা ও ঐক্যের জন্য লড়াই করা বিশিষ্ট ব্যক্তিত্ব হিসেবে ডঃ মুখোপাধ্যায় স্মরণীয় হয়ে থাকবেন”।
সংসদে ব্যাটারিচালিত ইলেক্ট্রিক বাসের উদ্বোধনে প্রধানমন্ত্রী

সংসদ ভবনে বিদ্যুৎচালিতএক বাসের উদ্বোধন ও প্রদর্শন সম্পর্কিত এক অনুষ্ঠানে আজ উপস্থিত ছিলেন প্রধানমন্ত্রী শ্রী নরেন্দ্র মোদী। ডিজেলচালিত একটি বাসকে ব্যাটারিচালিত বৈদ্যুতিক বাসে রূপান্তরিত করা হয়েছে। সাংসদদের জন্য দূষণমুক্ত ও পরিচ্ছন্ন এক পরিবহণ ব্যবস্থা সুলভ করে তুলতেই এই উদ্যোগ কেন্দ্রীয় সড়ক পরিবহণ ও মহাসড়ক মন্ত্রকের। প্রধানমন্ত্রী এই অনুষ্ঠানে অল্পক্ষণের জন্যই উপস্থিত ছিলেন। বাসের চাবিটি তিনি তুলে দেন লোকসভার অধ্যক্ষ শ্রীমতী সুমিত্রা মহাজনের হাতে। এই উপলক্ষে প্রধানমন্ত্রী তাঁর সংক্ষিপ্ত ভাষণে বলেন, পরিবেশের বিষয়টি দীর্ঘদিন ধরেই বিভিন্ন সময় আলোচনার পর্যায়ে ছিল। কিন্তু সাম্প্রতিককালে পরিবেশ যেভাবে কলুষিত হচ্ছে তা অনুভব ও উপলব্ধি করছেন সাধারণ মানুষও। প্যারিসের সাম্প্রতিক জলবায়ু সম্মেলন সি ও পি-২১-এর কথা উল্লেখ করে প্রধানমন্ত্রী বলেন, সম্মেলনের আলোচনার পরিপ্রেক্ষিতে দুটি গুরুত্বপূর্ণ বিষয়ে উদ্যোগ নেওয়া হয়েছে। এর মধ্যে একটি হল ‘মিশন ইনোভেশন’। বিল অ্যান্ড মেলিন্ডা গেট্‌স ফাউন্ডেশন-এর সহায়তায় মিশনটির একযোগে সূচনা করে ভারত, ফ্রান্স ও মার্কিন যুক্তরাষ্ট্র। সবুজ প্রযুক্তি উদ্ভাবনের লক্ষ্যেই এই উদ্যোগ গ্রহণ করা হয়। দ্বিতীয় উদ্যোগটি হল সূর্যালোকের প্রাচুর্য রয়েছে এই ধরণের দেশগুলিকে নিয়ে এক আন্তর্জাতিক সৌর সমঝোতা গড়ে তোলা। এর সদর দপ্তর হবে দিল্লিতে। এই প্রসঙ্গে কেন্দ্রীয় সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করির কাজের বিশেষ প্রশংসাও করেন প্রধানমন্ত্রী। মূলত, তাঁরই উদ্যোগে বিদ্যুৎচালিত এই বাসটি চালু হল। দেশে সস্তায় অধিক শক্তিসম্পন্ন ব্যাটারি উৎপাদনের কাজে এগিয়ে আসার জন্য প্রধানমন্ত্রী আহ্বান জানান সংশ্লিষ্ট শিল্পোদ্যোগীদের। লোকসভার অধ্যক্ষ শ্রীমতী সুমিত্রা মহাজনের সঙ্গে কেন্দ্রীয় মন্ত্রী শ্রী নীতিন গড়করি, শ্রী ভেঙ্কাইয়া নাইডু এবং শ্রী প্রকাশ জাভরেকরও অনুষ্ঠানে উপস্থিত ছিলেন। এই অনুষ্ঠানে হাজির ছিলেন বহু সাংসদ।
প্রধানমন্ত্রীর কাছে বিভিন্ন ধারণা ও প্রস্তাব পেষ প্রথম সচিব গোষ্ঠীর

প্রশাসনের বিভিন্ন ক্ষেত্রের রূপান্তরমুখী পরিবর্তনের লক্ষ্যে প্রধানমন্ত্রী বিভিন্ন মন্ত্রকের সচিবদের যে নতুন নতুন ধারণা ও প্রস্তাব উদ্ভাবনের আহ্বান জানিয়েছিলেন, তারই ফলশ্রুতি হিসেবে সচিবদের প্রথম গোষ্ঠী (মোট আটটি গোষ্ঠীর মধ্যে) শক্তি সংরক্ষণ ও সুদক্ষ উপায়ে শক্তি ব্যবহার প্রসঙ্গে তাঁদের ধারণা ও প্রস্তাব প্রধানমন্ত্রীর কাছে পেশ করেন মঙ্গলবার। প্রধানমন্ত্রী শ্রী নরেন্দ্র মোদী এবং কেন্দ্রীয় তাঁর মন্ত্রিসভার সদস্য শ্রী রাজনাথ সিং, শ্রী অরুণ জেটলি, শ্রীমতী সুষমা স্বরাজ, নিতি আয়োগের উপাধ্যক্ষ শ্রী অরবিন্দ পানাগরিয়া এবং কেন্দ্রীয় সরকারের সব সচিবরা বৈঠকে উপস্থিত ছিলেন। এই উপস্থাপনার সময় প্রধানমন্ত্রী সহ শ্রোতাদের অনেকেই বিভিন্ন বিষয় সম্পর্কে প্রশ্ন তোলেন এবং নানা সুপারিশ দেন। এই উপস্থাপনার প্রশংসা করে প্রধানমন্ত্রী বলেন, তিনি যেভাবে ভেবেছিলেন প্রায় সেই একইভাবে সচিবরা তাঁদের দায়িত্ব পালন করেছেন। তিনি এই আলোচনার সময় উঠে আসা প্রস্তাব ও সুপারিশগুলিরও প্রশংসা করেন এবং এদিনের উপস্থাপনায় যাঁরা যুক্ত তাঁদের সকলকে অভিনন্দন জানান।
প্রধানমন্ত্রী গুজরাটে সর্দার সরোবর বাঁধে ‘নমামী নর্মদা উৎসব’-এ অংশ নিলেন

প্রধানমন্ত্রী শ্রী নরেন্দ্র মোদী বুধবার গুজরাটের কেভাড়িয়ায় ‘নমামী নর্মদা উৎসব’-এ যোগ দেন। সর্দার সরোবর বাঁধের মোট জলধারণ ক্ষমতা ১৩৮.৬৮ মিটার পূর্ণ হওয়ার প্রেক্ষিতে গুজরাট সরকার এই উৎসবের আয়োজন করেছে। ২০১৭ সালে বাঁধের উচ্চতা বাড়ানোর পর এই প্রথমবার গত ১৬ই সেপ্টেম্বর সোমবার জলস্তর সর্বোচ্চ সীমায় পৌঁছায়। এই উপলক্ষ্যে প্রধানমন্ত্রী বাঁধ সংলগ্ন এলাকায় গুজরাটের জীবনরেখা নর্মদা নদীর জল নিয়ে পুজার্চনায় অংশ নেন। পরে প্রধানমন্ত্রী কেভাড়িয়ায় গড়ে ওঠা খালভানি ইকো পর্যটন কেন্দ্র এবং একটি ক্যাকটাস গার্ডেন ঘুরে দেখেন। কেভাড়িয়ার প্রজাপতি উদ্যানে প্রধানমন্ত্রী একটি বাক্স থেকে অসংখ্য প্রজাপতি পরিবেশে ছেড়ে দেন। স্ট্যাচু অফ ইউনিটির কাছেই গড়ে ওঠা একতা নার্সারিও ঘুরে দেখেন। এরপর প্রধানমন্ত্রী ‘স্ট্যাচু অফ ইউনিটি’র কাছে এক জনসভায় ভাষণ দেন। প্রধানমন্ত্রী বলেন, ‘সর্দার সরোবর বাঁধে জলস্তর ১৩৮ মিটার উচ্চতায় পৌঁছে যাওয়া দেখে আমি আনন্দিত। এই বাঁধ গুজরাটের মানুষের আশার আলো। কঠোর পরিশ্রমী লক্ষ লক্ষ কৃষকের কাছে এই বাঁধ আর্শিবাদ স্বরূপ।’ মার্কিন যুক্তরাষ্ট্রের ‘স্ট্যাচু অফ লিবার্টি’র সঙ্গে স্ট্যাচু অফ ইউনিটি’তে পর্যটক সমাগমের তুলনা টেনে প্রধানমন্ত্রী বলেন, ‘এই স্ট্যাচু উদ্বোধনের ১১ মাসের মধ্যেই এতো বিপুল সংখ্যক পর্যটককে আকৃষ্ট করেছে, যা ১৩৩ বছরের পুরানো স্ট্যাচু অফ ইউনিটি দেখতে আসা পর্যটকের সমান। স্ট্যাচু অফ ইউনিটির জন্য গুজরাটের কেভাড়িয়া বিশ্ব পর্যটনের মানচিত্রে জায়গা করে নিয়েছে। আমাকে জানানো হয়েছে গত ১১ মাসে দেশ-বিদেশ থেকে ২৩ লক্ষের বেশি পর্যটক স্ট্যাচু অফ ইউনিটি দেখতে এসেছেন।’ গড়ে প্রতিদিন ১০ হাজার পর্যটক স্ট্যাচু অফ লিবার্টি দেখতে আসেন। কিন্তু আপনাদের মনে রাখতে হবে এই স্ট্যাচু ১৩৩ বছরের পুরানো। অন্যদিকে, স্ট্যাচু অফ ইউনিটির বয়স কেবল ১১ মাস। তাসত্ত্বেও এই স্ট্যাচু গড়ে রোজ ৮ হাজার ৫০০র বেশি পর্যটককে আকৃষ্ট করেছে। এ এক অত্যাশ্চর্য ঘটনা বলে প্রধানমন্ত্রী বর্ণনা করেন। উল্লেখ করা যেতে পারে যে, দেশের প্রথম স্বরাষ্ট্রমন্ত্রী, সর্দার বল্লভভাই প্যাটেলের জন্মের শতবার্ষিকী উদযাপন উপলক্ষ্যে গত বছরের ৩১শে অক্টোবর স্ট্যাচু অফ ইউনিটি উদ্বোধন করা হয়। সর্দার প্যাটেলের দূরদৃষ্টির প্রশংসা করে প্রধানমন্ত্রী আরও বলেন, গত মাসে জম্মু ও কাশ্মীরকে নিয়ে সরকার যে সিদ্ধান্ত নিয়েছে তা ভারতের প্রাক্তন স্বরাষ্ট্রমন্ত্রীর আদর্শ থেকে অনুপ্রাণিত। জম্মু-কাশ্মীর রাজ্যকে দুটি কেন্দ্রশাসিত অঞ্চলে বিভাজনের সিদ্ধান্ত সর্দার প্যাটেলের আদর্শে অনুপ্রাণিত হয়েই নেওয়া হয়েছে। কয়েক দশক পুরানো সমস্যার সমাধানসূত্র খুঁজে বের করতেই সরকারের এই সিদ্ধান্ত বলে তিনি জানান। প্রধানমন্ত্রী বলেন, লক্ষ লক্ষ মানুষের সক্রিয় সমর্থনে জম্মু, কাশ্মীর ও লাদাখে সমৃদ্ধি তথা সেখানকার মানুষের আস্হা ফিরিয়ে আনা সম্ভব হবে বলেও তিনি দৃঢ় প্রত্যয়ী। প্রধানমন্ত্রী বলেন, ‘আপনাদের সেবক, ভারতের অখন্ডতা ও শ্রেষ্ঠত্ব প্রতিষ্ঠার লক্ষ্যে সম্পূর্ণ প্রতিশ্রুতিবদ্ধ। বিগত ১০০ দিনে আমরা এই অঙ্গিকারকে সুদৃঢ় করেছি, নতুন সরকার পূর্বের তুলনায় এখন আরও দ্রুত গতিতে কাজ করবে এবং আরও বড় লক্ষ্যপূরণে এগিয়ে যাবে।’
গগনযান হবে একবিংশ শতাব্দীতে ভারতের ঐতিহাসিক সাফল্য : প্রধানমন্ত্রী নতুন দশকের প্রথম ‘মন কি বাত’ – এ এই প্রকল্প নিয়ে আলোচনা

প্রধানমন্ত্রী শ্রী নরেন্দ্র মোদী নতুন বছর ও নতুন দশকের তাঁর প্রথম ‘মন কি বাত’অনুষ্ঠানে গগনযান প্রকল্প নিয়ে আলোচনা করেন। তিনি বলেন, ২০২২ সালে ভারত যখন স্বাধীনতার ৭৫ বছর উদযাপন করবে, তখন দেশ ‘ভারতবাসী হিসাবে গগনযান প্রকল্পের মাধ্যমে মহাকাশে যাওয়ার শপথ পূর্ণ করবে। তিনি বলেন, ‘একুশ শতকে ভারতের বিজ্ঞান ও প্রযুক্তি ক্ষেত্রে গগনযান প্রকল্প হবে একটি ঐতিহাসিক সাফল্য। নতুন ভারতের কাছে এটি দিক-নির্দেশিকা উদাহরণ হবে”। প্রধানমন্ত্রী ভারতীয় বিমানবাহিনীর চার বিমানচালকের প্রশংসা করেন, যাঁরা এই প্রকল্পে নভঃচর হিসাবে নির্বাচিত হয়েছেন। এরা রাশিয়ায় প্রশিক্ষণ নিতে যাবেন। “এই সম্ভাবনাময় তরুণরা ভারতের দক্ষতা, মেধা, ক্ষমতা, সাহস ও স্বপ্ন পূরণের প্রতীক। আগামী কয়েক দিনের মধ্যেই রাশিয়ায় আমাদের এই চার বন্ধু প্রশিক্ষণ নিতে যাবেন। এর ফলে, ভারত – রাশিয়ার সৌহার্দ্যপূর্ণ ও সহযোগিতার এক নতুন অধ্যায় সূচিত হবে বলে আমার বিশ্বাস’। প্রধানমন্ত্রী বলেন, এক বছরেরও বেশি সময় ধরে তাঁদের প্রশিক্ষণের শেষে মহাকাশের বিষয়ে ভারতীয়দের যে আশা-আকাঙ্খা রয়েছে, তাঁরা তা পূরণের দায়িত্ব গ্রহণ করবেন। তিনি বলেন, “সাধারণতন্ত্র দিবসের এই পবিত্র অনুষ্ঠানে আমি এই চার তরুণকে, এই প্রকল্পে যুক্ত ভারতীয় এবং রুশ বিজ্ঞানী ও প্রযুক্তিবিদদের অভিনন্দন জানাচ্ছি”। …
ভারতরত্ন ড. ভীমরাও মেমোরিয়াল অ্যান্ড কালচারাল সেন্টারের জন্য প্রধানমন্ত্রী উত্তরপ্রদেশ সরকারের প্রশংসা করেছেন

নতুন দিল্লি, ২৯শে জুন, ২০২১ প্রধানমন্ত্রী শ্রী নরেন্দ্র মোদী ড. বাবাসাহেব আম্বেদকরের আদর্শকে যুব সমাজের কাছে জনপ্রিয় করে তুলতে উত্তরপ্রদেশ সরকার যে উদ্যোগ নিয়েছে, তার প্রশংসা করেছেন। এক ট্যুইট বার্তায় প্রধানমন্ত্রী বলেছেন, “লক্ষ্মৌয়ে ভারতরত্ন ড. ভীমরাও মেমোরিয়াল অ্যান্ড কালচারাল সেন্টার যুব সম্প্রদায়ের মধ্যে বাবাসাহেবের আদর্শকে জনপ্রিয় করে তুলবে। আমি উত্তরপ্রদেশ সরকারের এই উদ্যোগের প্রশংসা করি।”
সর্দার বল্লভভাই প্যাটেলের জন্মবার্ষিকীতে তাঁর প্রতিপ্রধানমন্ত্রীর শ্রদ্ধা

প্রধানমন্ত্রী শ্রী নরেন্দ্র মোদী সর্দার বল্লভভাই প্যাটেলের জন্মবার্ষিকীতেতাঁর প্রতি শ্রদ্ধা জ্ঞাপন করেছেন। প্রধানমন্ত্রী বলেছেন, “তাঁর জন্মবার্ষিকীতেসর্দার বল্লভভাই প্যাটেলের প্রতি আমার প্রণাম। ভারতের প্রতি তঁর অসামান্য অবদানেরকথা আমরা স্মরণ করি”। …
বিহার ও উত্তর প্রদেশে প্রবল বর্ষণ ও বজ্রপাতের কারণে প্রাণহাণির ঘটনায় প্রধানমন্ত্রীর শোকজ্ঞাপন

বিহার ও উত্তর প্রদেশের বিভিন্ন অঞ্চলে প্রবল বর্ষণ ও বজ্রপাতের কারণে প্রাণহানির ঘটনায় প্রধানমন্ত্রী শ্রী নরেন্দ্র মোদী শোক ব্যক্ত করেছেন। এক শোক বার্তায় প্রধানমন্ত্রী বলেছেন,” বিহার ও উত্তর প্রদেশে কয়েকটি জেলায় প্রবল বর্ষণ ও বজ্রপাতের কারণে কয়েকজনের মৃত্যুর দুঃসংবাদ পেয়েছি। রাজ্য সরকার তৎপরতার সঙ্গে ত্রাণ কাজ চালাচ্ছে। এই বিপর্যয়ে যারা প্রাণ হারিয়েছেন, তাঁদের পরিবারকে আমি সমবেদনা জানাই।“